GiliGold/VAD_KnessetCorpus huggingface dataset:
דוד אמסלם: הבעיה, שלמה, בסיפור הזה, שאני לא יודע איך עושים את ההבחנה הזאת, אבל כשהתחלנו לדבר על זה, יהודה התקשר איתנו, אז הייתה פה ההבחנה שמרכז חייו לא בארץ וכולי, הוא ישראל, דרך אגב, עם דרכון ישראלי.
דוד אמסלם: עשה עליה מתוך ציוני, זה יהודי מבוגר.
דוד אמסלם: הוא בא לפה רק מציונות נטו.
דוד אמסלם: הוא יכל להישאר במרוקו.
דוד ביטן: לא רצו לאשר לו להגיע.
דוד אמסלם: דרך אגב, יש להם משפחה מאוד מאוד אמידה, יש להם נכסים בכל העולם.
דוד אמסלם: הוא גם היה אחראי על בית הכנסת כאן, במגדל, מה שעניין אותו זה שיש בית כנסת באמצע המגדל.
דוד אמסלם: זה היה החיים שלו.
דוד אמסלם: הוא היה בא לשבתות, נשאר פה חודשים.
דוד אמסלם: הוא היה בנתניה שם, היה סביב בית הכנסת שם וזה היה העולם שלו, הנכדים ובית הכנסת.
דוד אמסלם: הוא היה שם, הוא נתקע שם באיזה שהוא ביקור שהוא היה, ואז באמת היה משבר הקורונה שזה משבר לא פשוט.
דוד אמסלם: זה באמת אתגר עצום לכל העולם ובוודאי אנחנו.
דוד אמסלם: לאחר שהוא חלה, הוא רצה לבוא לארץ אבל בסופו של דבר התאשפז שם ולא איפשרו כל כך לאנשים ישראלים שלא היו מספיק חודשים בארץ או משהו בדומה לזה, להגיע ארצה.
דוד אמסלם: זה מה שהבנתי.
מור יוסף: למיטב הבנתי, כל מי שיש לו דרכון ישראלי, יכול לבוא מתי שהוא רוצה.
דוד ביטן: לא, אי אפשר היה להכנס לארץ אז.
דוד ביטן: אל תשכח את זה.
דוד ביטן: לגבי ההורים, יש להם אזרחות ישראלית, בסדר, הם לא נתנו להם.
דוד ביטן: מה שאומר דודי זה נכון.
דוד ביטן: מרכז חייהם לא היה בארץ,
דוד אמסלם: אני מספר, אותה החלטה, כנראה שיכול להיות שלא הייתה החלטה, יכול להיות שמישהו קיבל החלטה מקומית, אני לא מכיר את כל ההשתלשלות, ומה בעצם החוק אומר.
דוד ביטן: צריך לחשוב על זה לקראת הסבב השני, אם יהיה.
דוד ביטן: לחשוב על זה מראש.
יהודה פרץ: סליחה דודי, יש לי פה את הוואטס אפ, שלחה לי המזכירה של שר החוץ אז, ישראל כץ.
יהודה פרץ: היא אומרת חד משמעית, היא כותבת פה, היא שלחה לי את זה לאחר שביקשתי ממנה שאני רוצה במטוס פרטי להביא את אח שלי לישראל וכל העלויות על חשבון משפחת פרץ, כך כתבתי לה במכתב.
דוד ביטן: כולל הרפואיות.
יהודה פרץ: הרפואיות.
יהודה פרץ: הכל עלי.
יהודה פרץ: שלא יגידו משהו כספי.
יהודה פרץ: התשובה שלה הייתה 'תודה רבה על פניית
יהודה פרץ: כם, לקהילה היהודית במרוקו היסטוריה מפוארת בעבר ובהווה, לא פחות חשוב ב- - - במדינות העולם בכלל, ובמדינות ערב בפרט.
יהודה פרץ: אנחנו כמו כל אזרחי העולם חווים את הקושי והדאגה שלכם לבריאות הקהילה.
יהודה פרץ: כמו שאתם יודעים בזמנים אלה ממשלות רבות בעולם ביניהן ישראל חסמו לחלוטין את גבולות המדינה לכל מי שאיננו אזרח או למי שמרכז חייו איננו במדינה'.
יהודה פרץ: זאת אומרת אחי הוא אזרח, הוא לא תושב.
יהודה פרץ: אז הוא לא יכול להכנס.
יהודה פרץ: אני עניתי לה 'מירדן הביאו, מאיטליה הביאו, כי אחמד טיבי ביקש.
יהודה פרץ: אבל אני ביקשתי – לא'.
יהודה פרץ: אין לו תושבות.
יהודה פרץ: משמעות חוקית אין, זה לא חוק בכלל.
יהודה פרץ: אין חוק כזה.
יהודה פרץ: 'לא נוכל להיענות לבקשתכם להגיע לישראל בימים אלה'.
יהודה פרץ: זהו, עכשיו אני צריך להביא אותו בארון.
יהודה פרץ: זה ישראל כץ.
דוד ביטן: צריך לחשוב איך אנחנו, לקראת, יהיה עוד סבב - - -
יהודה פרץ: למחרת, סליחה, הוציא בטוויטר, שזה עשה גם בעיה.
יהודה פרץ: הוא כותב ' הגיעו אלי פניות מהקהילה היהודית במרוקו, לסייע בהגעתם לישראל של עשרות יהודים בעלי אזרחות כפולה מרוקאית', זאת אומרת כפולה מרוקאית וישראלית.
יהודה פרץ: 'הנחיתי את אנשי משרד החוץ לתת להם את כל הסיוע הנדרש לשם הגעתם לישראל בטיסה מסחרית או בטיסה פרטית שהם יארגנו תוך הקפדה על כל הכללים הדרושים לשמירת שלום הציבור בישראל' וזה עשה אחר כך בעיות, ששם הייתה קבוצה ישראלית שהתעכבה חודשיים בגלל הציוץ הזה.
דוד ביטן: תודה יהודה.
דוד ביטן: כן כבוד השר.
דוד אמסלם: אני רק רוצה לסיים באמת, הטרגדיה כאן התעצמה גם כשראינו את הלוויות בזום, זה היה בקושי מניין, גם כאב שגם אפילו לא יכלו ללוות אותם גם בשעות האחרונות לקבורה כמו שמגיע להם, בוודאי, וההערכה הרבה שיש לקהילה כלפי המשפחה.
דוד אמסלם: אז באמת אני עד עכשיו לא מעכל את זה, אמרתי ליהודה, אני עד היום בשוק והלם, אני מחכה בע"ה שהסיפור של השמיים ייפתח, לפחות ניסע ונעשה שם אשכבה ונקרא פרקי תהלים על הקברים.
דוד אמסלם: ובאמת אני רוצה גם לנחם את המשפחה בהזדמנות הזאת.
דוד אמסלם: ניחמתי אותם, אבל אני רוצה לחזק את יהודה ואת יעקב האח ואת כל המשפחה, בכלל, את כל היהודית במרוקו ואת כל הקהילות היהודיות בעולם בתקופה של הקורונה שהיא באמת תקופה מאוד מאוד קשה לקהילות.
דוד ביטן: תודה דודי.
עמיר פרץ: רק עוד משפט, אדוני היו"ר.
עמיר פרץ: אני שמעתי את השרה עומר ינקלביץ' מדברת בעניין של מה שאתה אומר, לגייס כסף לטובת- - -
דוד ביטן: מה היא אמרה?
עמיר פרץ: היא אומרת שהיא הגישה בקשות.
שלומית אבינח: היא תגיע בשבוע הבא לדיון.
דוד ביטן: אין בעיה, אני מדבר על זה כבר שנתיים, אבל עכשיו זו ההזדמנות כי בונים תקציב חדש.
דוד ביטן: אז היה תקציב לשנתיים ולא יכולנו להתעסק איתו.
עמיר פרץ: אנחנו רתומים.
דוד ביטן: אין מצב שהמדינה לא תסייע.
דוד ביטן: אין דבר כזה.
דוד ביטן: זה לא כסף גדול גם, בינינו.
דוד ביטן: אנחנו לא נתחיל עם כסף גדול.
דוד ביטן: וזו ההזדמנות, ואנחנו נבקש את זה, יש המון מצ'ינג, אז נבקש מהסוכנות ונבקש מהמדינה.
דוד ביטן: לא קרה שום דבר.
עמיר פרץ: אני בטוח שתעשה זאת, אני מודה לך.
דוד ביטן: תודה שבאת.
דוד ביטן: לגבי מינהל האוכלוסין, תחשבו איך אנחנו פותרים את הבעיה לקראת הפעם הבאה.
דוד ביטן: כי פעם הבאה תהיה.
דוד ביטן: או עוד מעט, או בחורף.
דוד ביטן: אנחנו מודעים לבעיה הזאת.
דוד ביטן: איך אנחנו פותרים את העניין הזה.
דוד ביטן: זה לא רק לגבי קהילת מרוקו, זה חל לגבי כל הקהילות.
דוד ביטן: אבל זה דבר שצריך לפתור אותו.
דוד ביטן: אנחנו נציג את הסרטון.
דוד ביטן: (מוקרן סרטון)
שלומית אבינח: נמצאת איתנו דרך ה'זום', הכתבת סיוון רהב מאיר.
סיוון רהב מאיר: ברוכים הנמצאים ותודה רבה על הזכות לדבר בוועדה על הנושא החשוב הזה.
סיוון רהב מאיר: אני באמת רגילה להיות מהצד ששואל את השאלות ולא מדבר בוועדות, אבל אני חייבת להגיד משהו על הכתבה הזו.
סיוון רהב מאיר: אני לא זוכרת גל כזה של תגובות של אנשים, לא רק ממרוקו, מהארץ, ויהודים יוצאי מרוקו מכל רחבי העולם שזה נגע בהם.
סיוון רהב מאיר: אני יכולה להראות לכם בוואטסאפ שלי, סבתא שלי בכתה, אמא שלי בכתה 'ראיתי, התרגשתי' זה הזכיר לדעתי להרבה אנשים את מרוקו, את הגעגוע, את הקשר המיוחד, את העליה.
סיוון רהב מאיר: אמרתי למשה פייגלין שהמפלגה שלו לא משהו, אבל השם שהוא בחר, 'זהות', זה ה-דבר.
סיוון רהב מאיר: זה גם מביא רייטינג מתברר.
סיוון רהב מאיר: וזה נוגע באנשים באופן מאוד עמוק, כל אחד והתפוצה שלו.
סיוון רהב מאיר: הופתעתי.
סיוון רהב מאיר: כבר עשיתי כמה כתבות בחיים ובכל זאת הופתעתי מאוד לטובה מההתרגשות שזה עורר בהרבה אנשים.
סיוון רהב מאיר: אני אגיד אולי מסקנה אחת או שתיים בקצרה או שאתם רוצים לראיין אותי, אדוני היו"ר?
דוד ביטן: אנחנו רואים שאת שואלת את השאלות ועונה.
סיוון רהב מאיר: זה עיתונאים.
סיוון רהב מאיר: אנחנו שואלים ועונים.
סיוון רהב מאיר: אני אגיד שתי מסקנות שעלו אצלי מאז הכתבה.
סיוון רהב מאיר: הראשונה היא באמת הפוטנציאל העצום עכשיו של ישראל להיות שם בשביל הקהילות הקטנות והקסומות.
סיוון רהב מאיר: הן לא קסומות.
סיוון רהב מאיר: דיברו על זה קודם, שמעתי את עמיר פרץ, את דוד אמסלם, דוד ביטן אומרים דברים כל כך חשובים.
סיוון רהב מאיר: הקהילות הקטנות קורסות והן צריכות אותנו.
סיוון רהב מאיר: אם כך נראית ניו יורק, אז מה נגיד על ג'רבה?
סיוון רהב מאיר: אני עשיתי זום עם ג'רבה, עשיתי זום עם הקהילה הישראלית שיושבת בתאילנד, שיושבת ביפן, קהילות קטנטנות, בניגריה, קהילות של ישראלים לשעבר ואולי גם לעתיד.
סיוון רהב מאיר: יש פה פוטנציאל, עם מחשבה חכמה, אנשים שאני דיברתי איתם בג'רבה, במרוקו, יבואו.
סיוון רהב מאיר: קהילות קטנטנות שצריכות אותנו.
סיוון רהב מאיר: זה דבר ראשון.
סיוון רהב מאיר: אפשר לדבר על מבצעים של עליה, להציע להיות אקטיביים, להיות שם בשבילם.
סיוון רהב מאיר: אבל זה קטונתי, אני לא יודעת לארגן מבצעי עליה.
סיוון רהב מאיר: המסקנה השניה, להיות שם בשבילם, עוד לפני שהם עולים על המטוס, פשוט להיות.
סיוון רהב מאיר: שיחת זום הכי קטנה פשוט מרגשת אנשים ברמות שאני לא דמיינתי.
סיוון רהב מאיר: לכתוב הודעת וואטס אפ 'חושב עליך', 'שמעתי ש-', 'מה שלומכם', משפחת פרץ, אולי כיוון שהם קרובי משפחה של השר פרץ, זה כל כך נגע באנשים, פתאום לבבות מתחברים.
סיוון רהב מאיר: אנחנו מבינים עכשיו, דווקא בגלל משבר הקורונה ודווקא בגלל שהם לא יכולים להגיע, עד כמה הם קשורים, אנחנו אליהם והם אלינו.
סיוון רהב מאיר: זאת לא מדינת ישראל של הישראלים.
סיוון רהב מאיר: זאת מדינה יהודית.
סיוון רהב מאיר: זה הבית גם שלהם, גם אם הם לא אזרחים ותושבים ועוד לא עלו.
סיוון רהב מאיר: הלכתי לכותל השבוע ושלחתי תמונות לחברים מניו יורק, היינו בשליחות תנועת 'המזרחי' בניו יורק רק שמונה חודשים.
סיוון רהב מאיר: האימוג'ים שהם השתמשו זה פשוט לא יאומן.
סיוון רהב מאיר: 'את בכותל.
סיוון רהב מאיר: אני כל השנה לא הייתי בכותל'.
סיוון רהב מאיר: זה אנשים שרגילים להיות פה.
סיוון רהב מאיר: כלומר יש לנו הזדמנות, אנחנו פה והם שם, ואי אפשר לבוא פיזית.
סיוון רהב מאיר: זו מציאות שלא הייתה בטח לא 72 שנה.
סיוון רהב מאיר: מתי היה דבר כזה?
סיוון רהב מאיר: שערי הארץ נעולים ליהודים לצערנו, השמיים סגורים.
סיוון רהב מאיר: להיות שם ברמה הכי קטנה, הכי בסיסית, זה מחולל פלא.
סיוון רהב מאיר: אני אסיים עם סיפור קטן.
סיוון רהב מאיר: הייתי בזום עם קהילת KMS, kemp mill synagogue.
סיוון רהב מאיר: הם בכלל ממרילנד בסילבר ספרינג מארצות הברית, בסדר?
סיוון רהב מאיר: הם לא מקהילת מרוקו.
סיוון רהב מאיר: קהילה חזקה, גדולה, עשירה.
סיוון רהב מאיר: גמרתי את הזום, אני אומרת להם 'יש שאלות?
סיוון רהב מאיר: ' מרימה את היד דבורה, חברת הקהילה, אומרת לי 'תקשיבי לי, תודה על ההרצאה, אבל מבחינתי את יכולת לעמוד ולהקריא לנו את ספר הטלפונים או את המילון.
סיוון רהב מאיר: עצם זה שדיברתי עם מישהי ישראלית חצי שעה, אני הולכת לישון אחרת היום'.
סיוון רהב מאיר: היא אומרת 'לא הייתי בישראל השנה, אנחנו תמיד באים לפסח, שבועות, חגים, רק לדבר עם מישהי מישראל, לא אכפת לי מה תגידי, זה עשה לי המון'.
סיוון רהב מאיר: בעיני זה הדברים הקטנטנים, זום זה רק ללחוץ על קליק, שמזכירים לנו את האמיתות הכי בסיסיות בחיים.
סיוון רהב מאיר: אז אני יודעת שיש הבוקר בכנסת דיונים קצת יותר טעונים ויותר משמעותיים על מס הכנסה לפה ולשם, ויש לי גם מה להגיד על זה, אבל זה במקומות אחרים, אבל דווקא הדיון הזה על קשר בין מדינת העם היהודי לקהילות קטנות בעולם, קהילת מרוקו ועוד מקומות, בכותרות של הנצח יכול להיות שזה יותר חשוב, מה שאתם עושים פה היום.
סיוון רהב מאיר: אז תודה, ואני כבר עובדת על הכתבה הבאה.
סיוון רהב מאיר: הבנתי שיש ציפייה לעוד סיקור תקשורתי מהסוג הזה.
דוד ביטן: קודם כל תודה על מה שאמרת ותודה על הכתבה.
דוד ביטן: היא הייתה מאוד חשובה באמת.
דוד ביטן: אנחנו כינסנו את הדיון הזה כדוגמה לקהילות הקטנות, למה שהן עוברות, וגם כדי למצוא פתרונות לגל הבא, כשתהיה בעיה של קורונה.
דוד ביטן: אנחנו לא רוצים להגיע לאותו מצב שהיה לנו בפעם הזאת.
דוד ביטן: לכן קהילת מרוקו הקטנה היא דוגמה לקהילות אחרות שאנחנו צריכים לסייע להם.
סיוון רהב מאיר: ח"כ ביטן, אני אגיד רעיון של חינוך בזום.
סיוון רהב מאיר: הרי כל העולם עבר לזום.
סיוון רהב מאיר: בוא נציע להם חינוך אטרקטיבי, חינמי.
סיוון רהב מאיר: הילדים בג'רבה יושבים משועממים, במרוקו, אין את התלמוד תורה.
סיוון רהב מאיר: שיקבלו מאתנו חינוך בעברית, ערבית, צרפתית, מה שצריך, סתם דוגמה לפעם הבאה.
סיוון רהב מאיר: זה גם לא יקר הדברים האלה.
דוד ביטן: את צודקת ב-100%.
דוד ביטן: ניקח את זה בחשבון בפתרונות שאנחנו נציע.
דוד ביטן: תודה לכבוד השר.
דוד ביטן: תודה שהגעת.
דוד ביטן: את יכולה להישאר איתנו בזום בכל מקרה, לשמוע.
דוד ביטן: הסוכנות היהודית, בבקשה.
שלומית אבינח: מרים, את רוצה גם?
שלומית אבינח: כי גם מרים מכירה את הקהילה.
שלומית אבינח: מרים מקעליטה.
דוד ביטן: סיימנו עם השרים עכשיו לסוכנות ולאחר מכן לנציגים.
אריאל דיפורטו: אז אני אתייחס, אבל יש דברים שאשמח - - -
דוד ביטן: אל תגידי לנו מה שאת לא צריכה להגיד, דברי באופן כללי.
דוד ביטן: וגם תתייחסי למצב הקהילה מצד אחד, ומצד שני, העובדה שהתורם המרכזי, באמת, התורמים המרכזיים נפטרו, זה גם האב וגם הילד, שהוא באמת היה תורם מס' 1, מה יהיה מצב הקהילה בחודשים הקרובים?
אריאל דיפורטו: קודם כל אני גם ילידת מרוקו ואני עזבתי את מרוקו בשנת 1985, אבל אני ילידת מרוקו ומאוד גאה להיות מרוקאית.
אריאל דיפורטו: אני קודם כל רוצה לתת סקירה על יהודים במרוקו.
אריאל דיפורטו: מדברים על 3,000, מדברים על 2,000, יש כ -1,500 יהודים או אפילו פחות במרוקו.
אריאל דיפורטו: הקהילה תמיד מנפחת את המספרים, אבל אנחנו מדברים רק על 1,500 יהודים, כשרוב הקהילה נמצאת בקזבלנקה ויש עדיין קומץ של יהודים ברבאט, בפז, במקנס ובמרקש וקצת באגאדיר.
אריאל דיפורטו: סיפור הקורונה תפס את הקהילה בצורה מאוד קשה.
אריאל דיפורטו: הייתה חתונה באגאדיר שזו עיר חוף, הגיעו יהודים משטרסבורג והתחילה שרשרת ההדבקה, הדביקו יהודים ואז היה פורים, וזה המשיך להדבקה.
אריאל דיפורטו: מתוך ה-1,500 יהודים 16 יהודים מתו, כשמרוקו מדווחת על 230, היא מדווחת, זה המספר הרשמי שלה, על כ-230 מהאוכלוסייה הכללית שנפטרו.
אריאל דיפורטו: לכן אחוז היהודים מאוד גבוה.
אריאל דיפורטו: מצד שני, והסוכנות היהודית בקשר עם ראש הקהילה שם, סרג' ברדוגו, כל הזמן.
אריאל דיפורטו: בוז'י גם, המלך פשוט יצא מגדרו כדי לתת טיפול ליהודים.
אריאל דיפורטו: מחלקה שלמה בקליניקה פרטית ששייכת לאזרחי קטאר ניתנה ליהודים, בבית החולים, לחולים המאוד מאוד קשים גם, פינו מחלקה לטיפול נמרץ ובנוסף, אחרי שאנשים החלימו אבל עדיין היו חיוביים לווירוס, הועברו למלון 4 כוכבים על חשבון המלך.
אריאל דיפורטו: לכן מהבחינה הזאת באמת אנחנו אסירי תודה למלך מרוקו ששומר על הקהילה וכל הזמן דואג לקהילה, אם זה גם בהלוויות והכל.
אריאל דיפורטו: מצד אחר, אני חושבת שהקהילה פה בבעיה מאד גדולה.
אריאל דיפורטו: עדיין הסגר על מרוקו קיים.
אריאל דיפורטו: רק השבוע התחילו לפתוח בתי משפט, עיריות.
אריאל דיפורטו: ביום חמישי יחליטו על עוד הקלות, אבל עדיין השמיים סגורים.
אריאל דיפורטו: מרוקו נפגעה קשות כלכלית ובמיוחד בתחום התיירות, האבטלה גדלה, ואנחנו רואים הרבה יהודים שירצו לעזוב.
אריאל דיפורטו: אנחנו עוזרים ליהודים בכל נושא העלייה ואת זה אני אפרט אחר כך.
אריאל דיפורטו: אבל אין בעיה היום- - -
דוד ביטן: כמה יהודים נרשמו לעליה?
דוד ביטן: או שאפשר - - - בכלל?
אריאל דיפורטו: אני אשמח, יש את המסמך.
דוד ביטן: זה גם סודי?
אריאל דיפורטו: כן.
אריאל דיפורטו: אני אשמח אחר כך, אבל מספר גדול.
דוד ביטן: מה מצב הקהילה מבחינה כלכלית?
אריאל דיפורטו: הקהילה נפגעה כלכלית, ויחד עם ג'וש ובוז'י אנחנו בקשר עם ההנהגה ואני אתייחס למה שאמרת יותר.
שלומית אבינח: אריאל, תפרטי בפרוטוקול.
שלומית אבינח: כיון שזה פרוטוקול, מי זה ג'וש ומי זה בוז'י.
אריאל דיפורטו: ג'וש הוא מזכ"ל הסוכנות היהודית ויו"ר הסוכנות היהודית בוז'י הרצוג.
דוד ביטן: הוא היה צריך להיות היום אבל הוא לא יכול היה להגיע.
דוד ביטן: חטואל ידבר במקומו.
אריאל דיפורטו: אני מתנצלת אבל אני לא אוכל לתת הרבה פרטים, אבל אנחנו עובדים יד ביד עם רשות האוכלוסין.
דוד ביטן: אוקיי.
דוד ביטן: פרופ' מור יוסף בבקשה.
מור יוסף: כל הפעילות פה שלנו היא פעילות שהיא מונחית בריאות.
מור יוסף: אין פה שאלות של הגירה ואין פה שאלות של עליה בנקודת הזמן הזו.
מור יוסף: היא מונחית בריאות.
מור יוסף: המטרה בעיסוק שלנו זה למנוע כמה שאפשר להביא לישראל אנשים שיכולים להביא איתם את הווירוס.
מור יוסף: לכן ההנחיה הראשונה הייתה שאזרחים זרים לא מגיעים למדינת ישראל.
דוד ביטן: כן, אבל אזרחים זרים למה לא להגיע?
מור יוסף: לא הבחינו בין יהודים ולא יהודים, בין זכאי שבות ללא זכאי שבות, כל מי שאין לו דרכון ישראלי לא יכול להגיע.
מור יוסף: לגבי ישראלים, את המקרה הספציפי הזה אני לא מכיר אבל נכון להיום אזרח ישראלי יכול להגיע בצורה חופשית למדינת ישראל.
מור יוסף: אין מגבלה על אזרח ישראלי, לא בודקים לאזרח ישראלי אם מרכז חייו פה או לא, אנשים שעשרות שנים לא היו בארץ- - -
דוד ביטן: אבל בתקופה של הקורונה כן.
מור יוסף: - - - הם לא יכולים, עדיין אנחנו בתקופת הקורונה.
מור יוסף: עדיין הם לא יכולים להביא בני זוג שהם לא יהודים.
מור יוסף: אז אנחנו בודקים.
מור יוסף: אבל אם בא רק היהודי בעצמו שהוא אזרח ישראלי, אם בן הזוג שלו לא ישראלי, לא לא יהודי.
מור יוסף: אני מתקן.
מור יוסף: לא ישראלי, אז זה דורש בדיקה מיוחדת.
מור יוסף: אבל כל מי שיש לו פספורט ישראלי יכול להגיע למדינת ישראל.
שלומית אבינח: זה ידוע לכל הלשכות?
מור יוסף: בוודאי.
מור יוסף: תביאו לי דוגמאות ספציפיות ואני אשמח להתמודד.
מור יוסף: אבל ישראלים יכולים להגיע.
מור יוסף: דרכון ישראלי, חברות התעופה לא מעלות מי שאין לו דרכון ישראלי.
דוד ביטן: אומרים לי פה שעולה חדש ותושב חוזר גם לא מאפשרים.
מור יוסף: מה זאת אומרת תושב חוזר?
מור יוסף: עם דרכון ישראלי?
דוד ביטן: עם דרכון ישראלי, ולבת הזוג, לאשה, הם זוג נשוי – אין.
מור יוסף: אז אמרתי, ואת חוזרת על מה שאני אמרתי.
מור יוסף: שאם הישראלי יכול להגיע, לגבי - - -
שלומית אבינח: אבל נשוי עם ילדים.
מור יוסף: הבנתי מה שאת שואלת.
מור יוסף: בני זוג, אם הם ל ישראליים, דורשים התעסקות מיוחדת.
מור יוסף: זה אישור חריג.
שלומית אבינח: אבל לא מאשרים.
מור יוסף: יש כאלה שמאשרים, ויש כאלה שלא מאשרים.
מור יוסף: עכשיו השאלה - - -
דוד ביטן: אם אדם חולה קורונה – אני מבין.
דוד ביטן: אבל אם הוא לא חולה קורונה ורוצה להגיע לישראל, מה הבעיה בדיוק?
דוד ביטן: הוא מוכיח שהוא לא חולה קורונה.
דוד ביטן: אז אין שום בעיה.
מור יוסף: אני מדבר גם חצי בכובע של רופא.
מור יוסף: תראו, ההנחיות - - -
דוד ביטן: אתה רופא.
דוד ביטן: מה זה אתה מדבר בחצי כובע?
דוד ביטן: פרופסור, לא רק רופא.
מור יוסף: לא, אני לא בסמכות- - - בדיקת קורונה שלילית עדיין לא הוכרה על ידי משרד הבריאות כמאפשרת להגיע לישראל.
דוד ביטן: צריך לטפל בזה.
מור יוסף: לדעתי צריך לטפל בזה מהכיוון השני.
מור יוסף: כמה אנחנו רוצים לאפשר ליהודים להגיע למדינת ישראל.
מור יוסף: יש פה באמת שאלה ערכית, האם מדינת היהודים סגורה ליהודים ולכמה זמן.
מור יוסף: נכון להיום, מדינת ישראל סגורה ליהודים שאין להם אזרחות ישראלית ושאין להם - - -
דוד ביטן: גם אם הם לא חולים.
מור יוסף: נכון.
דוד ביטן: זה לא בסדר.
מור יוסף: זה לא קשור למחלה.
דוד ביטן: אנחנו בעד שיגיעו לארץ.
דוד ביטן: אז מה?
דוד ביטן: אז עכשיו בחסות הקורונה לא נותנים לאף אחד לעלות, גם אם הוא לא חולה?
מור יוסף: לא.
מור יוסף: עליה לא הופסקה לדקה.
דוד ביטן: הייתה הקפאה.
דוד ביטן: עכשיו- - -
מור יוסף: לא, שום הקפאה.
דוד ביטן: היה.
דוד ביטן: אמרו עד ה-1.7.
דוד ביטן: עכשיו קיצרו את זה.
דוד ביטן: ב-15.6 פתחו.
מור יוסף: זה לא הייתה הקפאה.
מור יוסף: זה היה תהליך הקליטה.
מור יוסף: לא הנפיקו אשרות, אבל בסך הכל העליה, כל התקופה הזאת הגיעו עולים גם מדרום אמריקה וגם ממזרח אירופה, וגם מארצות הברית, וגם מצרפת.
מור יוסף: לא הופסקה העלייה.
מור יוסף: יש פה את נציגי הסוכנות.
דוד ביטן: מה שאני מבקש, אם אפשר, ננצל את ההזדמנות שאתה פה.
דוד ביטן: השר שלח אותך במקום שהוא יבוא, אבל זה בסדר.
דוד ביטן: אני מבקש שתוציאו הנחיות שאם יהיה עוד פעם גל, שהדברים יהיו ברורים.
דוד ביטן: גם שיהיה איזה חמ"ל שאפשר לפנות אליו.
דוד ביטן: לא היה למי לפנות.
דוד ביטן: אנשים פשוט לא ידעו למי לפנות.
דוד ביטן: פונים למשרד החוץ, משרד הפנים, צריך להיות במינהל האוכלוסין מישהו שאפשר לדבר איתו, וזה חשוב מאוד.
דוד ביטן: וגם להוציא הנחיות שהאנשים ידעו מה קורה.
דוד ביטן: ואני מדבר על קרובי המשפחה בארץ, אתה יודע, הם פונים אליהם והם לא יודעים מה לעשות.
מור יוסף: אני רק רוצה להגיד, יש באתר שלנו את כל ההקלות.
דוד ביטן: אבל ההקלות זה רק שלילי.
דוד ביטן: מה, איזה הקלות?
מור יוסף: שלילי לא כותבים.
דוד ביטן: שלילי וגם אין למי לפנות.
מור יוסף: אנחנו כותבים מה חיובי, וכותבים למי צריך לפנות.
דוד ביטן: הנה, בבקשה.
דוד ביטן: יהודה, אתה ניסית, השתגעתם כדי לקבל תשובה.
דוד ביטן: ידעת למי לפנות?
יהודה פרץ: לא ידעתי.
יהודה פרץ: במקרה כזה פעם ב- - - זה קורה שיהודים צריכים להגיע לארץ.
יהודה פרץ: והטעות שלי שבאתי למשרד החוץ בכלל.
יהודה פרץ: בדיעבד, דוד גם אמר לי את זה.
יהודה פרץ: אולי הייתי צריך לפנות לאריה דרעי.
יהודה פרץ: - - - אריה דרעי בזמנו - - - בודק מי קולט פה יהודים.
יהודה פרץ: ואני פניתי למשרד החוץ, תראה איפה הגעתי.
מור יוסף: יש חלוקת עבודה בין משרד החוץ לבין רשות האוכלוסין, בחו"ל פונים לנציגויות הישראליות, בארץ פונים אלינו, ואנחנו מתואמים.
מור יוסף: אין לכם מושג איזה מבול של פניות יש.
מור יוסף: אז אנחנו אישרנו כניסה לחתונות, וכמובן אישרנו כניסה להלוויות, ואישרנו לבני ישיבות לחזור וללמוד פה, ואישרנו לסטודנטים לחזור וללמוד פה.
מור יוסף: ויש אישור למומחים בתחומים שונים בשביל הרציפות התפקודית של המשק, ויש אישור לשחקנים, ואישור לאומנים.
דוד ביטן: אני אנצל את זה שאתה גם רופא.
מור יוסף: הדבר המרכזי זה שאלה ערכית - - -
דוד ביטן: אז קודם כל השאלה הערכית לדעתי, לתת ליהודים לעלות.
דוד ביטן: אין מצב כזה שמדינת ישראל תהיה חסומה.
דוד ביטן: אני לא מדבר על אלה שהם חולי קורונה ויש בעיית הוצאות בריאות.
מור יוסף: כבוד היו"ר.
מור יוסף: אין בעיה של עליה.
מור יוסף: הבעיה האם יהודי- - --
דוד ביטן: לא, לא נתנו אשרות עליה.
דוד ביטן: לא נתנו.
מור יוסף: הבעיה האם יהודי שרוצה לבקר בישראל היום יכול לבוא, התשובה היא לא.
דוד ביטן: יש הבדל בין לבקר לבין לבוא להתגורר בישראל תקופת מה.
דוד ביטן: ה-לבקר זה תייר, ואני לא מדבר על תיירים.
דוד ביטן: תיירים, יהודים או לא יהודים זה אותו דבר מבחינתי.
דוד ביטן: אבל אנשים שרוצים לבוא, לבדוק אפשרות להשתקע בגלל כל מיני מצבים בחו"ל, אז אני חושב שראוי שיעשו את זה.
דוד ביטן: אנחנו רודפים אחרי נוער בתכניות של הסוכנות, מביאים ילדים, צעירים, מביאים אותם לארץ לחצי שנה, לחודש, לשנה, רק כדי שהם ירצו אחר כך אולי להישאר בארץ.
דוד ביטן: אז אדרבה ואדרבה, למה לא לנצל את ההזדמנות הזאת ולהביא אותם לארץ?
דוד ביטן: לא משנה, אני באמת- - -
מור יוסף: אני אעביר את המסר הזה לשר דרעי.
דוד ביטן: 100%.
דוד ביטן: בפעם הבאה שאתה תהיה אצלנו, ואתה תהיה, בגלל שאמרנו לך שיש קצת בעיה שאנחנו רוצים שתהיה, אז אם אפשר כבר תבוא מוכן עם הפתרונות לפעם הבאה.
דוד ביטן: אני סומך עליך.
דוד ביטן: אתה גם רופא, לכן אולי בפעם הבאה תזמינו גם את נציג משרד הבריאות, שהוא יבוא, ואז אפשר לפתור את כל הבעיות בבת אחת.
דוד ביטן: יהודה רצית להגיד עוד משהו?
יהודה פרץ: כן.
יהודה פרץ: נושא החמ"ל, אני אלך קצת יותר קיצוני.
יהודה פרץ: אדון מור יוסף, בוא נגיד שמחר יש בעיה במדינות ערב, הפיכה.
יהודה פרץ: ואומרים רק מי שיש לו דרכון זר יכול לצאת.
יהודה פרץ: יהודים שם, שיש להם דרכון מרוקאי.
יהודה פרץ: נשארים שם.
יהודה פרץ: מה עושים במקרה כזה?
מור יוסף: לא הבנתי.
יהודה פרץ: אם ניקח את המקרה הקיצוני ביותר, תהיה הפיכה במרוקו, סוגרים את השערים, מי שיש לו דרכון זר יכול לצאת ולמי שיש דרכון מרוקאי לא יכול לצאת.
יהודה פרץ: יש יהודים שאין להם דרכון ישראלי.
יהודה פרץ: פה לא נותנים להם, רק אם הוא בא ועושה עליה.
יהודה פרץ: חשבתם על פתרון כזה?
מור יוסף: זו בעיה מאוד היפותטית ונראה לי שבמצב הזה כל ממשלת ישראל תצטרך להתמודד עם זה.
מור יוסף: זה לא איזה חמ"ל של רשות האוכלוסין - - -
דוד ביטן: אם יהיה מצב כזה זה יהיה ארגון מיוחד.
דוד ביטן: אפילו יטיסו כדי להביא אותם.
דוד ביטן: זו לא הבעיה.
מרים לסר: תודה על זכות הדיבור.
מרים לסר: אני סמנכ"לית ארגון הגג לעולי צרפת ודוברי צרפתית בישראל, יש לנו מחר פגישה איתך לגבי עליה מצרפת והאתגרים.
שלומית אבינח: הדיון נדחה.
שלומית אבינח: הוא לא יתקיים מחר.
מרים לסר: לא דיון.
מרים לסר: פגישה.
מרים לסר: אני פה כדי לחזור על דברי סיון רהב מאיר - - -
דוד ביטן: רק תני לנו מידע, מה הקשר שלך?
מרים לסר: אנחנו עוסקים בקליטה.
מרים לסר: קליטת עולים חדשים דוברי צרפתית, מרוקו דוברת צרפתית.
דוד ביטן: אתם עמותה?
מרים לסר: כן.
מרים לסר: ארגון גג לעולי צרפת, אנחנו עמותה שמאגדת.
מרים לסר: אני רוצה לדבר, כפי שסיוון אמרה, לא רק על עזרה של הקהילה שם ובאמת היא צריכה את העזרה שלנו בשיתופי פעולה עם הקהילה המקומית, עדיין זה משהו שכן אפשר לעשות.
מרים לסר: הג'וינט פעיל שם, אפשר גם איתו להתחבר ולעזור לקהילה המקומית.
מרים לסר: יש לה הרבה צרכים, בעיקר עם הקורונה והמשבר שזה גרם והאבטלה של הקהילה שם.
מרים לסר: אבל גם לאלה שרוצים לעלות, אנחנו שמענו על ביקוש מאוד גדול בפתיחת תיקי עליה.
מרים לסר: אני מאוד מעורה במה שקורה שם, מעבר לתפקיד שלי בקעליטה אני באה ממרוקו, עליתי לארץ בגיל 18 ב-1986, ואני מחוברת שם כי אני כבר- - -
דוד ביטן: יש 1,500.
דוד ביטן: כמה מהם רוצים לעלות?
מרים לסר: 2.5%.
מרים לסר: אני לא אגוד את המספר.
מרים לסר: משהו כזה.
מרים לסר: אבל זה הרבה יחסית לקהילה.
מרים לסר: זה גורם לתחושה של רצון, מן תופעה של עדר, ואנשים גם מתקשרים אלי ואני מעבירה לאריאל ואנחנו מדברים בינינו.
מרים לסר: אבל מה שאני רוצה להגיד, שאנחנו צריכים גם לתת להם "פוש" כדי לבוא לפה.
מרים לסר: אנחנו צריכים לבנות להם תכנית קליטה ייחודית.
מרים לסר: תכנית קליטה ייחודית בשבילם.
מרים לסר: לא מדובר בהרבה משפחות, מדובר בקומץ.
דוד ביטן: פרופ' מור יוסף, אם אתה רוצה לעזוב, אתה יכול.
דוד ביטן: יש למישהו שאלות לפרופ' מור יוסף?
מור יוסף: תודה רבה.
מור יוסף: שלום.
מרים לסר: מדובר בקומץ משפחות שאפשר לבנות עבורן מסלול קליטה, להגדיל בשבילם לתקופה מסוימת את סל הקליטה כדי לאפשר להם לעשות הכשרות מקצועיות, למי שצריך.
מרים לסר: יש משפחות צעירות שם, יש הרבה ילדים בקהילה.
מרים לסר: אנחנו מדברים על 400 ילדים מתוך 1,500 נפשות.
מרים לסר: יש משפחות צעירות ויש גם 20% קשישים.
מרים לסר: אז אני מניחה שמי שפתח תיקי עליה, יש קצת מכל דבר, ולדעתי אנחנו פה, גם כארגון לדוברי צרפתית בישראל, אנחנו פה כדי גם לתת הצעות.
דוד ביטן: איך מחזיקים שם את הקהילה?
דוד ביטן: יש שם כספים שנתרמים כל הזמן?
דוד ביטן: הקהילה מחזיקה את עצמה?
מרים לסר: יש כספים של הנדבנים המקומיים, כמו שהיה ארי ז"ל, אבל יש גם אחרים ויש גם כספים שבאים מחו"ל, ויש את הג'וינט, והקהילה בעצמה, יש לה נכסים והיא גם עוזרת לחברי הקהילה שלה.
מרים לסר: יש שם מוסדות של הקהילה, של בריאות, מוסדות בריאות של הקהילה, כי הרי זו לא מדינת רווחה.
דוד ביטן: אחרי הקורונה, מה את צופה מבחינת האפשרויות הכלכליות שם?
מרים לסר: של הקהילה עצמה?
מרים לסר: הרבה נמצאים עכשיו באבטלה.
מרים לסר: אני באמת לא יודעת, כמו שמרוקו לא יודעת איך היא תצא מזה.
דוד ביטן: איך הם מחזיקים את המוסדות?
דוד ביטן: איך הם יחזיקו עכשיו את מוסדות הבריאות?
דוד ביטן: החינוך?
מרים לסר: הם מחזיקים אותם.
מרים לסר: הכל עובד.
מרים לסר: אני יכולה להגיד לך שבזמן הקורונה הם סיפקו מזון לכל חולי הקורונה, הביאו להם הביתה.
מרים לסר: הם סיפקו מזון לכל הקשישים שבדרך כלל הייתה להם את העוזרת שהייתה באה ומביאה ועושה להם קניות, אז הם באו במקומן והביאו להם אוכל הביתה.
מרים לסר: אני מדברת על קשישים שחיים לבד.
מרים לסר: הם דאגו לקהילה שלהם בצורה יוצאת דופן, גם בעזרת התרומות של הקהילה עצמה, יש אנשים עשירים בתוך הקהילה, לא רק אנשים ממעמד סוציו אקונומי בינוני או נמוך.
מרים לסר: אז הם הסתדרו, אבל להבא באמת צריך לדאוג, מה ההשלכות שיהיו בעתיד.
מרים לסר: אני רוצה גם לבדוק איתך גם את האפשרות של קליטה מותאמת למשפחות האלה.
דוד ביטן: אנחנו מדברים על זה.
דוד ביטן: מה ההמלצה?
מרים לסר: ההמלצה שלי היא עבורם, לבדוק, יש מסלולים שכבר קיימים של סל קליטה לתקופה מסוימת.
מרים לסר: אפשר או להגדיל את סל הקליטה עבורם או להאריך אותו, כדי שיוכלו בו זמנית לחפש עבודה, ללמוד עברית וגם לרכוש איזה שהוא מקצוע.
מרים לסר: יש עיירת פיתוח בשם ירוחם, יש שם ראשת עיר, טל אוחנה, שאמרה לי 'מרים, אני קולטת אותם מיד ואני אתן להם את כל המעטפת שהם צריכים אם הממשלה תדאג להם בשנה הזאת שהם צריכים גם לרכוש מקצוע, גם ללמוד את העברית'.